User:డా.మొగిలి దేవ ప్రసాద్

బహుజన రాజ్యాధికార విజేత మాన్యశ్రీ కాన్షీరాం..

- డా.మొగిలి దేవ ప్రసాద్,సామాజిక             .. విశ్లేషకులు..9030748819.

ఆయనను తలచుకొంటే మనసుల్లో ఉప్పొంగే చైతన్యం వికసిస్తుంది. ఆయన తలపు మహాత్మా జోతిరావు ఫూలే కలుగన్న స్వప్నాన్ని ఆవిష్కరింపజేస్తుంది. ఆయన ఊసు మనతలరాతలను మార్చివేసిన బాబాసాహెబ్ అంబేధ్కర్ బోధించిన పోరాట పంధాను జ్నప్తికి తెస్తుంది.ఆయనే బహుజన రాజ్యాదికార విజేత..పోరాట యోదుడు..బీసీ..ఎస్సీ..ఎస్టీ..మైనార్టీలకు రాజ్యాధికార స్వప్నంను నిజం చేసిన రాజకీయ చాణక్యుడు మాన్యవర్ కాన్షీరాం.

మాన్యశ్రీ కాన్షీరాం గురించి తెలుసుకోడం అంటే..ఒక చైతన్యం నిండిన..నిబద్దత..నిస్వార్దం గల మహనీయుడు నడిపిన చారిత్రాత్మక ఉద్యమం గురించి తెలుసుకోడమే..

మాన్యవర్ కాన్షీరాం  15-03-1934 న పంజాబ్ రాష్టంలో ఛమార్ సిక్ జాతిలో పుట్టారు.చర్మం, తోలు వృత్తి గల ఈ ఛమార్ కులం అత్యంత అంటరాని కులంగా ఉండేది.అవిశ్రాంతంగా పోరాడి 09-10-2006 న తిరిగిరాని లోకాలకు వెడలి పోయారు. పోతూ.. బహుజన ఉద్యమ రధాన్ని అందించి వెళ్ళారు.

మన దేశంలో వేలాది సంవత్సరాలుగా అత్యంత వెనుకబాటు తనంలో ఉన్న మన క్రింది కులాల జాతులకు రాజ్యాధికార రుచిని చూపించిన ధీరుడు., బాబాసాహెబ్ అంబేడ్కర్ కు నిజమైన వారసుడు., "మీరు నేను కల్పించిన ఈ ఓటు హక్కుతో - ఈ దేశానికి పాలకులు అవండి" అని చెప్పిన మన జాతిపిత

బాబాసాహెబ్ లక్ష్యం ను.. సాధించుటకు తన జీవితాన్ని త్యాగం చేసి.. కడ జాతుల కోసమే రాజకీయ పార్టీని స్థాపించి (BSP ) అదే ఛమార్ మహిళ అయిన బెహెన్ జీ మాయావతిగారి ని 4సార్లు పెద్ద రాష్ట్రం ఉత్తరప్రదేశ్ కు ముఖ్యమంత్రి కావడానికి కారణమైన బహుజన రాజకీయ చాణక్యుడు కాన్షీరాం.

పూనా లో DRDA లో సైంటిస్ట్ ఉద్యోగం కూడా వదిలేసి(1971).., వివాహం కూడా చేసుకోకుండా

1973లో BAMCEF.. (BACKWARD AND MINORITY COMUNITY EMPLOYS FEDERATION ) ను స్థాపించారు. ఏ ఉద్యోగులు అయితే రిజర్వేషన్ల ద్వారా వచ్చి జాతికి ఉపయోగ పడకుండా నన్ను మోసం చేశారని బాబాసాహెబ్ బాధ పడ్డారో.. అదే ఉద్యోగులను Educate చేసి.. వారి ద్వారా Pay Back to our Society భావనతో BAMCEF ను స్థాపించారు. నీలి జెండా చేపట్టి సైకిల్ మీదనే తిరుగుతూ.. పోరాడిన యోధుడు.

ఉద్యమాలు చేయడం కోసం యువతను ప్రేరేపించి.. 1981 లో DS-4 ను స్థాపించిన వీరుడు. (Dalit Shoshit Samaja Sangharsh Samiti).

ఆ విధంగా ఉద్యోగుల Time, Talent, Treasury ని వినియోగించి.. మనందరి కోసం 1984 లో బహుజన సమాజ్ పార్టీ (BSP) ని స్థాపించి.. అతి తక్కువ కాలంలోనే దేశంలోనే అతిపెద్ద 3వ జాతీయ పార్టీ గా ఆవిష్కరింప జేసిన మహనీయుడు.

దేశ చరిత్ర లోనే మొదటి సారిగా 85%బహుజనులను,  కేవలం 15% వారు పాలించడం.. ఏంటని ప్రశ్నిస్తూ.. ఓట్లు మావి-సీట్లుమీవా - ఇకపై చెల్లవు.. అని నినదించిన సోషల్ సైంటిస్ట్.

ఎవరి జనాభా ఎంతో - వారి వాటా అంత పంచాలని.. విద్య, ఉద్యోగాల్లో BC లకు రిజర్వేషన్లు ఇవ్వాలని సూచించిన మండల్ కమిషన్ ను అమలు చేయాలని ఉద్యమించి సాధించిన నాయకుడు.

ఢిల్లీ పార్లమెంటు కు నీ కాళ్ల మీద నీవు నడవమని ఆదేశించి... ఏనుగుల గుంపును ఢిల్లీ లో మోహరించి బహుజన సత్తా చాటిన రధసారధి..పోరాట యోధుడు కాన్షీరాం.

బాబాసాహెబ్ వదలి వెళ్లిన ఉద్యమ రధాన్ని.. ముందుకు తీసుకెళ్లిన వారసుడు..

మాన్యశ్రీ ఆశయం.. మన భారతదేశాన్ని పాలించడమే మన అంతిమ లక్ష్యం కావాలి.. దీనికోసం మన క్రింది కులాల వారందరినీ కలుపుకుని.. మన కు ఉన్న ఓటు ను మన సంక్షేమం కోసమే వాడే నైతికతను భోదించాలని.. ఆయన ఆశయం.. తాత్కాలికమైన ఓటమికి జంకకూడదు. గెలుపోటములు సహజం..

మన జెండా, అజెండా బాబాసాహెబ్ ఆశయాలైన సమసమాజాన్ని స్తాపించడం.. అప్పటివరకు..

'నీలి నీలి జెండా - పేదోల్ల గుడిసె నిండా... 'అంటూ.. ముందుకు సాగుతూ.. ఎవరి స్థాయిలో వారు కాన్షీరాం ఆశయమైన బహుజన రాజ్యాధికార లక్ష్య సాధనకు శక్తివంచన లేకుండా క్రృషి చేయాల్సిన అవసరం నేడు మన ముందుంది.

-- డా.మొగిలి దేవ ప్రసాద్,సామాజిక విశ్లేషకులు..9030748819.